User:H.Haverić/sandbox

Igor Stojanović (Sarajevo, 7. oktobar 1975) bosanskohercegovački je političar, diplomata, magistar demokratije i ljudskih prava. Politikom se bavi od 2008 godine. Član je glavnog odbora SDP-a BiH i Kantonalnog predsjedništva SDP-a BiH u službi od 2016  Sa 18 godina ušao u armiju BiH i proveo 18 mjeseci na ratištima.

Obrazovanje
Završio Osnovnu školu “Miljenko Cvitković” u Sarajevu (danas „Musa Ćazim Ćatić“), nakon toga upisao Elektrotehnički školski centar “Jaroslav Černi”, također u Sarajevu. Poslije završene Srednje škole upisuje Fakultet političkih nauka - odsjek sociologija u Sarajevu. Fakultet završava 2003. godine gdje diplomira na temu “Nacionalno pitanje u Bosni i Hercegovini”. Nakon Fakulteta Stojanović završava magistarski studiji i dobija zvanje magistra demokratije i ljudskih prava u Jugoistočnoj Evropi. Dodjeljuje mu se diploma Univerziteta u Bolonji i Univerziteta u Sarajevu (magistrirao na engleskom jeziku).

Politički angažman
Na Lokalnim izborima 2008. godine izabran je za vijećnika u Opštinskom vijeću Centar, kao SDP-ov vijećnik izabran za šefa Kluba vijećnika (2008-2012). U tom periodu obavlja i funkciju vijećnika u Gradskom vijeću grada Sarajeva. Bio je nosilac liste za Lokalne izbore u Opštini Centar Sarajevo 2016. godine. Također Šef Kluba vijećnika. Izabran na Opštim izborima za zastupnika u Skupštini Kantona Sarajevo i za delegata u Domu naroda Parlamenta Federacije Bosne i Hercegovine (2018-). U Skupštini Kantona Sarajevo 2018. godine izabran za Šefa Kluba zastupnika SDP-a BiH. Član je glavnog odbora SDP-a BiH i Kantonalnog predsjedništva SDP-a BiH.

Sportska karijera
Od 1993. do 1998. godine igrao košarku za prvi tim KK Bosna. Pozvan je u U20 Reprezentaciju Bosne i Hercegovine 1994. godine. Izabran za direktora Košarkaških reprezentacija Bosne i Hercegovine (2012-2016). Pod Igorovim rukovodstvom Reprezentacije Bosne i Hercegovine doživljavaju najveće uspjehe u historiji te zemlje. 2015. godine kadetska reprezentacija osvaja Evropsko prvenstvo, juniorska reprezentacija osvaja četvrto mjesto na Evropskom prvenstvu, muška i ženska U20 reprezentacija izborila je učešće u A diviziji među 16 najboljih zemalja Evrope (također i ženska U18), seniorska reprezentacija Bosne i Hercegovine (2015) odlazi na Evropsko prvenstvo i ostvaruje učinak od tri pobjede i biva uskraćena drugog kruga takmičenja radi koš razlike.